মধু
সাধারণভাবে বলা যায়- মধু হলো লাখ লাখ মৌমাছির অক্লান্ত শ্রম আর সেবাব্রতী জীবনের দান। মৌমাছিরা ফুলে ফুলে বিচরণ করে ফুলের রেণু ও মিষ্টি রস সংগ্রহ করে পাকস্থলীতে রাখে। তারপর সেখানে মৌমাছির মুখ নিঃসৃত লালা মিশ্রিত হয়ে রাসায়নিক জটিল বিক্রিয়ায় মধু তৈরি হয়। এরপর মুখ হতে মৌচাকের প্রকোষ্ঠে জমা করা হয়।
সারস
খাদ্যবিচারের ক্ষেত্রে সারসকে সুযোগসন্ধানী বলা চলে। মৌসুম-বিচারে খাবারের প্রাপ্যতা ও দৈহিক চাহিদা অনুসারে এদের খাদ্যতালিকায় পরিবর্তন ঘটতে পারে। অনেকটা সর্বভূক স্বভাবের হওয়ায় এরা ছোট ইঁদুরজাতীয় প্রাণী, মাছ, ব্যাঙ থেকে শুরু করে পোকামাকড়, শস্যদানা, ফলমূল, উদ্ভিজ্জ অংশ ইত্যাদি সবই খায়। এরা স্থির অগভীর পানিতে পুরু করে ঘাস, লতাপাতা, গাছের ডাল ইত্যাদি দিয়ে বাসা করে। বাসায় সাধারণত একবারে দু'টি করে ডিম পাড়ে। পিতামাতা দু'জনেই সমানভাবে সন্তানের দেখাশোনা করে এবং পরবর্তী প্রজনন মৌসুমের আগ পর্যন্ত সন্তানকে নিজেদের কাছে রাখে।